Module
Contents
Index 🔎︎

# Inserir, editar i enllaçar marcs de text

Un marc de text és un contenidor per a text i gràfics que podeu col·locar en qualsevol posició de la pàgina. També podeu utilitzar un marc per aplicar un format de columna al text.

## Inserció d'un marc de text

1. Seleccioneu el text que vulgueu incloure en el marc.

2. Trieu Insereix - Marc i feu clic a D'acord.

## Edició d'un marc de text

- Per editar els continguts d'un marc de text feu clic al marc i feu-hi els canvis que vulgueu.

- Per editar un marc seleccioneu-lo, feu-hi doble clic i trieu una opció de formatació. També podeu fer clic amb el botó dret al marc seleccionat i triar Marc.

- Per redimensionar un marc de text, feu clic a un extrem o cantonada del marc i arrossegueu-lo. Manteniu premuda la tecla Maj mentre l'arrossegueu per mantindre la proporció del marc.

## Ometre text de la impressió

Els marcs de text del Writer disposen d'un mode mitjançant el qual el text és visible a la pantalla però s'omet de la impressió.

1. Seleccioneu el marc de text (apareixeran vuit anses).

2. Choose Format - Frame and Object - Properties - Options.

3. Desactiveu la casella de selecció Imprimeix de l'àrea Propietats i feu clic a D'acord.

## Enllaç de marcs de text

Podeu enllaçar marcs de text del Writer perquè els seus continguts fluïsquen automàticament d'un marc a un altre.

1. Feu clic a l'extrem d'un marc que vulgueu enllaçar. Apareixeran les anses de selecció en els extrems del marc.

2. A la barra Marc, feu clic a la icona Enllaça els marcs .

3. Feu clic al marc amb el qual vulgueu enllaçar el marc anterior.

Només podeu enllaçar marcs si:

- El marc de destinació és buit.

- El marc de destinació no està enllaçat a un altre marc.

- Els marcs d'origen i de destinació són a la mateixa secció. Per exemple, no podeu enllaçar un marc de capçalera amb un marc de peu de pàgina.

- El marc d'origen no té ja un enllaç a un altre marc.

- Els marcs d'origen i de destinació no estan continguts l'un dins de l'altre.

Quan seleccioneu un marc enllaçat es mostrarà una línia que connecta els marcs enllaçats.

La característica de mida automàtica només estarà disponible per al darrer marc d'una cadena de marcs enllaçats.

Temes relacionats

Emfasització de text

Utilització d'un marc per centrar el text en una pàgina

Inserció de tot un document de text

Using Toolbars