Module
Contents
Index 🔎︎

# Quant als filtres XML

El LibreOffice emmagatzema els documents en format XML. Podeu crear filtres personalitzats que converteixen el format de fitxer XML natiu OpenDocument que utilitza el LibreOffice a un altre format. Estos filtres es poden integrar al LibreOffice de manera transparent per guardar estos formats i carregar-los sense problemes.

Per crear un filtre XML, heu d'entendre bé els conceptes XML i XSLT. Estos conceptes no s'expliquen en esta ajuda.

Els filtres XML contenen fulls d'estil escrits en llenguatge XSLT. Els fulls d'estil defineixen la conversió del format de fitxer OpenDocument en un altre format XML mitjançant filtres d'exportació i d'importació. Hi ha tres tipus de filtres XML:

- Els filtres d'importació carreguen els fitxers XML externs i converteixen el format dels fitxers en format de fitxer OpenDocument XML. Després d'instal·lar el filtre d'importació, se n'afig el nom a la llista de tipus de fitxers al diàleg Obri del menú Fitxer.

- Els filtres d'exportació converteixen els fitxers OpenDocument XML i els guarden en un format XML diferent. Després d'instal·lar un filtre d'exportació, se n'afig el nom a la llista de tipus de fitxers al diàleg d'exportació.

- Els filtres d'importació i d'exportació carreguen els fitxers OpenDocument XML i els guarden en un format XML diferent. Després d'instal·lar estos filtres, se n'afigen els noms a la llista de tipus de fitxers del diàleg Obri del menú Fitxer i del diàleg Anomena i guarda del menú Fitxer.

Temes relacionats

Pàgines del World Wide Web Consortium sobre el llenguatge XSL (eXtensible Stylesheet Language)

Pàgines del World Wide Web Consortium relatives al llenguatge XML (llenguatge d'etiquetatge extensible, eXtensible Markup Language)

Formats de fitxer XML

Distribució de filtres XML

Creació i prova de filtres XML