Module
Contents
Index 🔎︎

# Disseny de formularis

Podeu convertir qualsevol document del LibreOffice en un formulari. Per fer-ho, només cal que afegiu un o més controls de formulari al document.

Obriu la barra d'eines Controls de formulari. Esta barra d'eines conté les funcions necessàries per editar un formulari. Trobareu més funcions a les barres Disseny del formulari i Més controls.

En el disseny dels formularis podeu incloure controls, aplicar propietats, definir les propietats de formulari i també definir subformularis.

La icona Navegador de formularis de la barra Disseny del formulari obri el Navegador de formularis.

La icona Obri en mode de disseny vos permet guardar un document de formulari de manera que sempre s'òbriga en mode d'edició.

En cas que es produïsca un error en assignar propietats als objectes continguts en el formulari (per exemple, si assigneu una taula de base de dades que no existeix per a un objecte), es mostrarà el missatge d'error corresponent. Este missatge pot contindre un botó Més. Si hi feu clic, visualitzareu un diàleg amb més informació sobre l'error.