Module
Contents
Index 🔎︎

# Definició de sagnats, marges i columnes

Podeu definir amb el ratolí els sagnats i marges per al paràgraf actual o per a tots els paràgrafs seleccionats.

Si dividiu la pàgina en columnes, o si se situa el cursor en un marc de text amb diverses columnes, podeu canviar l'amplària i l'espaiat de la columna arrossegant-los al regle amb el ratolí.

Quan se selecciona un objecte, una imatge o un objecte de dibuix, veureu les vores de l'objecte al regle. Podeu canviar les vores arrossegant-les al regle amb el ratolí.

Si el cursor està situat en una cel·la d'una taula, podeu canviar els sagnats dels continguts de la cel·la arrossegant-los amb el ratolí al regle. Podeu canviar les línies dels límits de la taula al regle o arrossegant la línia de límit actual.

Estes icones marquen el sagnat esquerre de la primera línia del paràgraf actual (triangle superior) i el sagnat esquerre de les altres línies del paràgraf (triangle inferior).

Esta icona de la dreta del regle marca el sagnat dret del paràgraf actual.

Tasca | Procediment
Definició del sagnat esquerre | Arrossegueu la marca inferior esquerra cap a la dreta mentre premeu el botó del ratolí
Definició del sagnat esquerre de la primera línia | Arrossegueu la marca superior esquerre cap a la dreta mentre premeu el botó del ratolí
Definició del sagnat dret | Arrossegueu la marca de la dreta cap a l'esquerra mentre premeu el botó del ratolí

Per canviar el sagnat esquerre que comença amb la segona línia d'un paràgraf, manteniu premuda la tecla Orde Ctrl
, feu clic al triangle situat a la part inferior esquerre i arrossegueu-lo a la dreta.

Les tabulacions que s'han definit no canvien quan se sagna un paràgraf. Si les tabulacions definides surten fora dels marges del paràgraf, no es visualitzaran, però segueixen existint.