Module
Contents
Index 🔎︎

# Treballar amb documents mestres i subdocuments

Els documents mestres vos permeten gestionar documents grans, com ara llibres que constin de molts capítols. El document mestre és una mena de contenidor per a fitxers individuals del LibreOffice Writer. Estos fitxers individuals s'anomenen subdocuments.

## Per crear un document mestre

1. Realitzeu una de les accions següents:

- Trieu Fitxer ▸ Nou ▸ Document mestre.

- Obriu un document existent i trieu Fitxer ▸ Envia ▸ Crea un document mestre.

2. Si esteu creant un document mestre nou, la primera entrada del Navegador hauria de ser una entrada de tipus Text. Escriviu una introducció o introduïu un text. Amb esta acció vos assegurareu que després d'editar un estil existent en el document mestre visualitzareu l'estil canviat quan visualitzeu els subdocuments.

3. Al Navegador per a documents mestres (si no s'obri automàticament, premeu F5 per obrir-lo), feu clic a la icona Insereix i manteniu -la premuda i, a continuació, realitzeu una de les accions següents:

- Per inserir un fitxer existent com a un subdocument, trieu Fitxer, cerqueu el fitxer que voleu incloure i feu clic a D'acord.

- Per crear un subdocument nou, trieu Document nou, escriviu un nom per al fitxer i feu clic a Guarda.

- Per inserir text entre subdocuments, trieu Text. A continuació, escriviu el text. No podeu inserir text al costat d'una entrada de text existent en el Navegador.

4. Trieu Fitxer ▸ Guarda.

## Per editar un document mestre

Utilitzeu el Navegador per reorganitzar i editar els subdocuments d'un document mestre.

- Per obrir un subdocument i editar-lo, feu doble clic al nom del subdocument en el Navegador.

- Per suprimir un subdocument del document mestre, feu clic amb el botó dret en el subdocument a la llista Navegador i trieu Suprimeix. No se suprimirà el fitxer, sinó que només es traurà l'entrada del Navegador.

- Per afegir text a un document mestre, feu clic amb el botó dret a un element de la llista Navegador i trieu Insereix - Text. S'inserirà una secció de text abans de l'element seleccionat en el document mestre, on podreu introduir el text que vulgueu. No podeu inserir text al costat d'una entrada de text existent en el Navegador.

- Per canviar l'orde dels subdocuments al document mestre, arrossegueu un subdocument a una nova ubicació de la llista Navegador. També podeu seleccionar un subdocument de la llista i fer clic a les icones Mou avall o Mou amunt.

- Per afegir un índex, com ara una taula de continguts, feu clic amb el botó dret a la llista Navegador i trieu Insereix - Índex.

Per actualitzar un índex en un document mestre, seleccioneu l'índex en el Navegador i feu clic a la icona Actualitza.

Si inseriu un objecte com ara un marc o una imatge en un document mestre, no l'ancoreu "a la pàgina". En lloc d'això, definiu l'àncora "al paràgraf" a la pestanya Format - (Tipus d'objecte) - Tipus i definiu la posició de l'objecte relativa a la "Pàgina sencera" en els quadres de llista Horitzontal i Vertical.

### Per iniciar cada subdocument en una pàgina nova

1. Assegureu-vos que tots els subdocuments s'inicien amb un encapçalament que utilitze el mateix estil de paràgraf, com per exemple "Encapçalament 1".

2. In the master document, choose View - Styles, and click the Paragraph Styles icon.

3. Feu clic amb el botó dret a "Encapçalament 1" i trieu Modifica.

4. Feu clic a la pestanya Flux del text.

5. Seleccioneu Insereix a l'àrea Salts i, a continuació, seleccioneu "Pàgina" al quadre Tipus.

6. Si voleu que tots els subdocuments comencen en una pàgina senar, seleccioneu Amb estil de pàgina i a continuació seleccioneu "Pàgina dreta" en el quadre.

7. Feu clic a D'acord.

### Per exportar un document mestre com a document de text del LibreOffice

1. Trieu Fitxer ▸ Exporta.

2. Seleccioneu un format de fitxer de document de text a la llista Format del fitxer i feu clic a Exporta.

Els subdocuments s'exportaran com a seccions. Utilitzeu Format - Seccions per desprotegir i suprimir les seccions en cas que preferiu tindre un document de text net sense seccions.

Temes relacionats

Índexs per a diversos documents

El Navegador en mode mestre